Somalia struto

La somalia strutoOrnitologia taksonomio. () estas afrika birdospecio el la familio de strutedoj. Ĝi estas granda nefluga birdo, antaŭe konsiderata kiel subspecio de la ordinara struto (S. camelus).

Taksonomio
Laŭ AviListAviList v2025, konsultita la 6-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Struthioniformes - strutoformaj
Struthionidae - strutedoj
Struthio Linnaeus, C, 1758 - struto
Struthio molybdophanes Reichenow, A, 1883 - somalia struto

Molekula pruvaro indikas, ke la Orientafrika Rifto utilis kiel geografia barilo por izoligi tiun taksonon el la nomiga subspecio, nome la Nordafrika struto S. c. camelus, dum ekologiaj kaj kutimaraj diferencoj restis genetike distinje el la najbara masaja struto S. c. massaicus. Ekzameno de mitokondria DNA de la taksonoj de Struthio, inklude la formortinta Arabia struto S. c. syriacus, trovis, ke la Somalia struto estas filogenetike la plej distinga, ŝajne diverĝinta el sia komuna praulo antaŭ ĉirkaŭ 3.6 al 4.1 milionoj da jaroj.

 Priskribo 
eta|maldekstra|En Samburu.
Kvankam ĝenerale simila al aliaj strutoj, la haŭto de la kolo kaj femuroj de la Somalia struto estas griz-blueca (pli ol rozkolorecaj), kaj iĝas brilblua ĉe la masklo dum la pariĝada sezono. La kolo ne havas la tipan larĝan blankan ringon, kaj la vostoplumoj estas blankaj. La inoj estas iomete pli grandaj ol la maskloj kaj pli brunaj en plumaro ol la aliaj strutinoj.

 Distribuado kaj habitato 
La somalia struto troviĝas en Orienta Afriko el nordorienta Etiopio, tra Somalio, al nordorienta Kenjo, kaj tiele ties teritorio korespondas pli malpli kun la areo konata kiel Korno de Afriko.

 Kutimaro kaj ekologio 
La somalia struto diferenciĝas ekologie el la masaja struto, kun kiu estas iome da teritoria koincido, pro prefero de pli arbusteca, pli dense vegetaĵaraj areoj, kie ĝi manĝas ege per plukopaŝtado, dum tiu lasta estas ĉefe simpla paŝtisto ĉe malferma savano. Estas informoj ankaŭ pri interreproduktaj malfaciloj inter ambaŭ taksonoj.

 Statuso kaj konservado 
Informo de la IUCN en 2006 sugestas, ke la somalia struto estis komuna en centraj kaj sudaj regionoj de Somalio en la 1970-aj kaj 1980-aj jaroj. Tamen, sekve de la politika disiĝo de tiu lando kaj la manko de efika naturkonservado, ties teritorio kaj nombroj estis ege malpliiĝanta kiel rezulto de nekontrolita ĉasado por viando, medicinaj produktoj kaj ovoj, pro kio tiu birdotaksono fruntas nuligon el la Korno de Afriko.

 Referencoj 

Kategorio:Strutoformaj
Kategorio:Emblemaj birdoj
Kategorio:Afrotropisa faŭno
Kategorio:Birdoj de Afriko